Seppo Suorsa on jamppa, jonka nimi on ihan taatusti tuttu kaikille 90-luvun suomipelifaneille. Sepon Areena-gladiaattorimanageripelit näet olivat niin hurjan mainioita ja suosittuja, että kyllä tässä on ihan innoissaan, kun herra Suorsa kertoi pelisaagansa saaneen seitsemännen osan.

Areena 7 on tehty tällä kertaa selaimella pelattavaksi, ja tekijänsä mukaan se ”jatkaa vankan fanipohjan omaavan suomalaisen Areena-pelisarjan perinteitä. Pelin idea on pysynyt samana 90-luvulta lähtien, mutta Areena 7 on graafisesti täysin uudistettu ja sisältää uusia ominaisuuksia.”

Areena-peleissä manageroidaan gladiaattorijoukkuetta miekan ja magian maailmassa. Pelaaja voi värvätä monenlaisia taistelijoita joukkueeseensa, esimerkiksi näppäriä hobitteja, viisaita velhoja ja väkivahvoja minotaureja. Gladiaattorit varustetaan asein, panssarein ja loitsuin. Taistelut muita joukkueita vastaan ratkaistaan vuoropohjaisissa, taktisissa taisteluissa. Voit käskyttää itse joukkuettasi taistelussa tai jättää sen tekoälyn hoidettavaksi. Kyvyt kehittyvät taisteluissa onnistumisten myötä. Menestyminen vaatiikin pelaajalta lahjakkaiden gladiaattorien kärsivällistä luotsaamista taitaviksi veteraaneiksi, joiden miekkojen ja loitsujen edessä pahimmatkin vastustajat vapisevat.

Suorsan tekemää peliä värittävät Vesa Valkosen grafiikat.

Peli on täysin ilmainen ja sitä voi pelata niin suomeksi kuin englanniksikin.

Lisätietoja: http://arena-7.appspot.com

Lisätietoja: http://www.seppos.net/areena.html

Lisää aiheesta

Global Game Jam alkaa – Dome kiertää maata jamittelubussissa

Half-Life innoitti suomalaista pelitaloa: Demon Core on raskaan sarjan tarinaräiskintä

Miten syntyy videopeli viikonlopussa? Käärimme hihat ja otimme selvää!

Päin tiiliseinää, syöksy rotkon uumeniin- Turbo Dismount on mustelmien juhlaa